

**ГIАЛГIАЙ РЕСПУБЛИКА**

**ЗАКОН**

**ГIалгIай Республика цхьайолча законодательни акташта хувцамаш юкъедахьара хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 26 мае**

**Статья 1**

«ГIалгIай Республика Архивни фондахи архивехи» «долча 2001 шера 25 июнерча №11-РЗ йолча ГIалгIай Республика Закона (газет «ГIалгIайче», 2001, 29 июне; 2003, 1 ноябре; 2006, 18 марте, 25 мае; газет «Сердало», 2011, 15 январе; газет «ГIалгIайче», 2011, 6 октябре) 1 статьяй иттлагIча абзаце хувцам юкъехьо, укх редакце дIа а язъеш:

«**Муниципальни архив –** моттигерча шедоалдара органо хьа а яь Российски Федераце Архивни фонда документаш иштта кхыдола архивни документаш, лорадеш, комплектовани еш, учет а пайда эцаш а леладеш йола структурни подразделени я.».

**Статья 2**

«Культурах» долча 1998 шера 12 августерча №11-РЗ йолча ГIалгIай Республика Закона(газет «ГIалгIайче», 1998, 28 августе; 2002, 17 декабре; 2006, 18 марте; 2012, 8 ноябре; 2015, 5 марте; 2015, 14 декабре; Бокъон хоама официальни интернет-портал ([www.pravo.gov.ru](http://www.pravo.gov.ru)) №0600201512140002) 35 статье хувцам юкъехьо укх редакце из дIа а язъеш:

**«Статья 35. Моттигерча шедоалдара органий культура даькъе йола полномочеш**

1. Юрта поселене моттигерча шедоалдара органий культура

даькъе йолча полномочешца я юрта поселене бахархой досуг а культура организацей услугаш яра условеш а Iалашъяр.

1. Городской поселене моттигерча шедоалдара органий культура даькъе йолча полномочешца да:
2. бахархой библиотечни даькъе кхоачо яр вIаштIехьдаккхар, городской поселене библиотекай библиотечни фонда комплектовани яри библиотечни фондаш лораяри;
3. городской поселене бахархой досуг вIаштIехьаяккхара условеш хьаяри культура организацей услугаш ялари;
4. поселене доалахьа дола культурни тIехьлен объекташ (истореи культураи памятникаш) лорадар, пайда эцари популяризаци яри, городской поселене доазон тIа долча моттигера муниципальни лоархIам бола культурни тIехьлен (истореи культураи памятникаш) лорадар;
5. городской поселене моттигера Iадат а ханна дола халкъа художественни творчество дегIайоалаяра условей кхоачо яр, халкъа художественни кхоллам лорабеча, меттаоттабеча, дегIабоалабеча дакъа лацар.
6. Муниципальни района шедоалдара органий культура даькъе йолча полномочешца да:
7. бахархой поселенешта юкъерча библиотекашца кхоачо яр, цар библиотечни фондашта комплектовани яр а лораяр а;
8. муниципальни районе чуйоагIача поселенешта досуг а культура организацей услугаш яр а кхоачашдара эша условеш Iалашъяр;
9. муниципальни районе чуйоагIача поселенешка моттигера халкъа художественни кхоллам дегIабоалабара эша условеш Iалашъяр;
10. юртий поселенешка укх статьяй 2 дькъе 1, 3, 4 пункташа оттаяь полномочеш кхоачашъяр.
11. Городской округа моттигерча шедоалдара органий культура даькъе йолча полномочешца да:
12. бахархой библиотечни даькъе кхоачо яр вIаштIехьдаккхар, городской округе библиотекай библиотечни фонда комплектовани яри библиотечни фондаш лораяри;
13. городской округе бахархой досуг вIаштIехьаяккхара условеш хьаяри культура организацей услугаш ялари;
14. поселене доалахьа дола культурни тIехьлен объекташ (истореи культураи памятникаш) лорадар, пайда эцари популяризаци яри городской округе доазон тIа долча моттигера муниципальни лоархIам бола культурни тIехьлен (истореи культураи памятникаш) лорадар;
15. городской округе моттигера Iадат а ханна дола халкъа художественни творчество дегIайоалаяра условей кхоачо яр, халкъа художественни кхоллам лорабеча, меттаоттабеча дегIабоалабеча дакъа лацар.

**Статья 4**

Ер Закон низаца чIоагIденна болх бе долалу ер официально кепатехача дийнахьа денз.

**ГIалгIай Республика**

**Мехкда Евкуров Ю.Б.**

**г. Магас**

**2016 шера «\_\_\_\_\_»\_\_\_\_\_\_\_\_\_\_\_**

**№\_\_\_\_\_\_**